**VIRU-NIGULA VALLA MUUSIKAKOOLI HOOLEKOGU KOOSOLEKU PROTOKOLL**

Kunda, 27.10.2022

Algus kell 16, lõpp 17

Osalesid hoolekoguliikmed Ivi-Ly Soomre, Maarika Veski, Heiko Källo, Ruth Jõgiste, Aet Bergmann (Teams), Marianna Koitla (Teams), Gerli Lonskaja (Teams), Arette Reigo, haridusjuht Arvo Pani

Puudusid: Anne-Liisi Laaneste, Kaari Uussoo

Kutsutud muusikakooli direktor Pärt Tarvas

**PÄEVAKORD:**

1. Hoolekogu esimehe valmine
2. Õppemaks
3. Jooksvad küsimused
4. **Hoolekogu esimehe valimine**

KUULATI muusikakooli direktorit Pärt Tarvast, kes tegi teatavaks, et hoolekogule tuleb valida uus esimees. Kutsus üles ettepanekuid tegema.

OTSUSTATI ühehäälselt valida uueks hoolekogu esimeheks Heiko Källo.

1. **Õppemaks**

KUULATI muusikakooli direktorit Pärt Tarvast, kes andis ülevaate muusikakooli väljavaadetest ja majanduslikust toimetulekust. Tulenevalt majanduskriisist tuleb muusikakoolil tõsta uuest aastast õppemaksu. Direktor tegi ettepaneku tõsta õppemaks 2023. aasta jaanuarist 30 eurole.

KUULATI Heiko Källot: huviharidustoetus tuleb riigilt, mistõttu saab osa õppemaksust selle toetusega katta. Lisaks saab ka individuaalselt läheneda neile peredele, kellel raskused õppemaksu tasumisega.

KUULATI Ruth Jõgistet, kes tegi ettepaneku, et õppemaks läheks muusikakooli pillide soetamiseks, mitte aga majanduskulude katteks.

OTSUSTATI ühehäälselt nõustuda õppemaksu tõstmisega seniselt 20 eurolt 30 eurole.

1. **Jooksvad küsimused**

KUULATI Pärt Tarvast, kes andis ülevaate muusikakooli hetkeolukorrast ning tulevikuplaanidest. Kõik pillid olemas.

Meil on ka suurepärane kitarriõpetaja, nüüd vaja ainult lapsi.

Kevadel on tulemas muusikakooli 60. juubelisünnipäev, mai alguse kontserdi lükkaks 30. maile. Oleks kontsert, kus esineksid ka vilistlased, seejärel suurem pidu. Meenekingituseks plaanime helkuri teha.

KUULATI Heiko Källot: Kuidas tehnika seisukorraga on?

KUULATI Pärt Tarvast: Üks klaver ikka veel puudu. Aseri rahvamajas üks restaureeritud pill, tõime siia Kundasse, mis on täitsa korras, aga väikest kabinetiklaverit oleks vaja. Kitarrid olemas. Puhkpille hangime. Projektorid tuleb välja visata, ekraanid panna. Aseris pillipargiga paremad lood. Saalis suur kontsertklaver.

KUULATI Ivi-Ly Soomret: Löökpilliõpetaja soovib ka uusi pille.

KUULATI Ruth Jõgistet: Kas see „Igaühele oma pill“ formaat ka toimib?

KUULATI Pärt Tarvast: See projekt ei ole hetkel jätkusuutlik, kuna pillid on väga kallid.

KUULATI Maarika Veski: Kui kevadel kooli juubel tulemas, miks mitte teha siis valla ettevõtetele, koostööpartneritele üleskutse panustada rahaliselt n-ö pillifondi.

KUULATI Aeg Bergmanni, kes tundis huvi, kuidas on selleaastaste lõpetajate tase.

KUULATI Ivi-Ly Soomret: 3 lõpetajat sel aastal.

KUULATI Pärt Tarvast, kes andis põhjaliku ülevaate muusikakooli õppestruktuurist, tutvustas oma ideid. Põhiõpe jaguneb süva- ja üldõppeks (ringiõpe), süvas hinnaalandust ei tehta. Et tulevikus võiks süvaõpe olla pisut odavam, üldõpe pisut kallim. Muidu ollakse olukorras, kus tullakse aga tulemustelt taseme poolest alla ja alla, mingil hetkel peab piiri seadma. Kuidas pakkuda õpet nii, et õpilased hakkaks vaeva nägema?

KUULATI Aet Bergmanni: Kas struktuuri osas pole ühtset süsteemi?

KUULATI Pärt Tarvast: Ei ole, igaüks teeb omamoodi. Hellerisse astudes oleks sisseastujad enam-vähem samal positsioonil, praegu aga täielik kaos. Õppekavad riiklikud, aga igaüks teeb omamoodi. 3. astmesse jõudes on tase kohutavalt erinev. Ministeerium nüüd justkui tegeleb sellega. Võiks olla ka profiõpe, aga riiklikult rahastatud. Lisaks ka mentorõpe, aga riik peab selleks õla alla panema.

KUULATI Ivi-Ly Soomret: Süvaõpe on ikka palju põhjalikum, programm üldõppes palju lihtsam.

KUULATI Aet Bergmanni: Muusikaõpetajate palgad võiks ka tõusta.

KUULATI Pärt Tarvast: Muusikakooliõpetajate palgad on seotud tavakooliõpetajate palgamääraga. Õpetajatel tõuseb palk 1. jaanuarist 2023.

KUULATI haridusjuht Arvo Pani: Vabu vahendeid riigil pole, KOV peab ise vahendid leidma, astmepalga miinimum peab olema garanteeritud.

KUULATI Aet Bergmanni: Mul on tunne, et on käes aeg, kus kultuuriministeerium vaikib ega taha koostööd teha. Äkki peaks jälle mõne kriitilisema artikli kirjutama?

KUULATI Pärt Tarvast: Haridusministeeriumis tööl huvihariduse spetsialist, kes on teinud paar kirja, pöördumist. Nad on viisakad, neid ei kuulata, sest viisakas, neutraalne jutt ei ärata tähelepanu.

KUULATI Heiko Källot: Kas asutustevaheline lõimumine ka toimiks? Meil on haridusasutusi, kus muusikaõpe sees. Kas oleks võimalus pakkuda lisatööd muusikakooliõpetajale, kes töötabki korraga mitmes haridusasutuses?

KUULATI Pärt Tarvast: Juba praegu on selgeks saanud, et 3 maja peale 1 muusikaõpetaja – see ei tööta. Aseris väga lihtne: 1. korruselt 3. korrusele minek, sisuliselt lahendus olemas. Kundas pole inimest, aga lahendus oleks võimalik.

KUULATI Arvo Pani: Muusikakool ja lasteaed tuleb integreerida, probleem tuleb ära lahendada juba järgmisel nädalal.

KUULATI Ivi-Ly Soomret: See pole reaalne, et 3 inimese töö teeb ära üks inimene.

KUULATI Pärt Tarvast: Kuigi hetkel on õpilasi 93, siis muusikakoolist loobumise protsent siiski suur.

KUULATI Ivi-Ly Soombret: Ära minnakse põhiliselt 2. klassist. Äkki tuleks äraminejatele rohkem pakkuda vabaõpet? Vabaõppesse oleks rohkem inimesi, seal võiks olla ka täiskasvanuid, kui välja reklaamida. Vaba õppe pluss on see, et iga kell saab tunde juurde võtta.

KUULATI Ruth Jõgistet: Kas vabaõppe vastuseis on pigem vanemate pedagoogide teema? Kui vabaõpe laste arengule kaasa aitab, siis see on ju igati teretulnud.

KUULATI Pärt Tarvas: Vabaõpe on nagu tasustatud eratund. Muusikaharidus kallis, koosneb see ju põhiliselt individuaalsetest tundidest.

Protokollis Maarika Veski

27.10.2022